**NOTĂ INFORMATIVĂ**

**la proiectul Hotărârii de Guvern**

### *Cu privire la modificarea Hotărârii Guvernului nr. 343/2020 Cu privire la aprobarea Metodologiei de finanțare bugetară a instituțiilor publice de învățământ superior*

|  |
| --- |
| * + - 1. ***Denumirea autorului şi, după caz, a participanților la elaborarea proiectului***
 |
|  Proiectul Hotărârii Guvernului *Cu privire la modificarea Hotărârii Guvernului nr. 343/2020 Cu privire la aprobarea Metodologiei de finanțare bugetară a instituțiilor publice de învățământ superior* a fost elaborat de către Ministerul Educației și Cercetării. |
| ***2. Condițiile ce au impus elaborarea proiectului de act normativ și finalitățile urmărite*** |
| Proiectulrezidă din necesitatea realizării unui obiectiv strategic identificat în **proiectul** Strategiei „Educația 2030”, care poate fi realizat prin buna guvernare și modernizarea actului educațional și de cercetare prin asigurarea unei infrastructurii educaționale moderne, iar în acest scop sunt necesare implementarea următoarelor direcțiile prioritare de acțiune:* Reformarea managementului la toate nivelurile sistemului de învățământ din perspectiva conducerii strategice, gestionării eficiente și transparente, responsabilității publice.
* Modernizarea infrastructurii instituțiilor de învățământ la toate nivelurile sistemului educațional.

Acestea nu pot fi realizate fără perfecționarea sistemului de finanțare a învățământului în baza dezvoltării modelului de finanțare per student echivalent și în baza stimulării indicatorilor de performanță. Modificările propuse sunt rezultatul pilotării Metodologiei de finanțare bugetară a instituțiilor de învățământ superior publice, aprobată prin Hotărârea Guvernului 343/2020 și discutate pe larg cu mediul academic în vara anului 2022. |
| ***3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene*** |
| Actul normativ nu are ca scop armonizarea legislației naționale cu legislația Uniunii Europene. |
| ***Principalele prevederi ale proiectului şi evidențierea elementelor noi***Actul normativ propus spre examinare și aprobare prevede raționalizarea corelării autonomiei universitare și eficiența utilizării fondurilor publice, măsurată în baza numărului de studenți echivalenți, indicatorilor de performanță, corelați cu realizările obiectivelor de politică publică, ce devine un imperativ în viziunea noilor sisteme moderne de finanțare.Proiectul prevede:* asigurarea unei orientări mai eficiente a repartizării fondurilor de finanțare compensatorie și complementare la susținerea performanței activităților instituțiilor publice de învățământ superior;
* creșterea recunoașterii și suportului financiar al performanței resursei umane din instituțiile publice de învățământ superior.
 |
|  Astfel, pentru susținerea performanței resursei umane se propune completarea indicatorilor de performanță pentru finanțarea compensatorie în număr de 16, dintre care mai bine de 50% din indicatori sunt noi, unii reformulați complet, care vor ține cont de angajabiltatea absolvenților, de încadrarea noilor cadre cu vârsta de până la 40 ani, numărul de propuneri de proiecte la Horizon Europe, articole cotate în reviste internaționale etc.În ce privește finanțarea complementară, se propune orientarea acesteia în două direcții distincte: pentru finanțarea condițiilor de cazare în cămine și investiții în baza materială a instituției, inclisiv a unor proiecte specifice de dezvoltare instituțională și cel mult 20% din finanțarea complementară vor fi aprobate de fondator pentru organizarea de evenimente naționale privind asigurarea calității învățământului superior, transformarea și digitalizarea învățământului superior, organizarea concursurilor naționale pentru stimularea performanței cadrelor didactice și a studenților, stimularea creativității și inovației în învățământul superior**.**Implementarea proiectului va contribui la:* eficientizarea resurselor bugetare și asigurarea unor studii de calitate – un imperativ a unei universități moderne și sporirea relevanței sistemului de învățământ superior din Republica Moldova;
* asigurarea unei competiții corecte și transparente în scopul obținerii fondurilor bugetare pentru realizarea activităților educaționale și de cercetare în instituțiile publice de învățământ superior.
 |
| ***5. Fundamentarea economico-financiară*** |
| Implementarea prezentului *proiect* nu prevede surse adiționale bugetare, aceleași surse bugetare vor fi repartizate într-un mod mai eficient între universitățile publice de învățământ superior în dependență de numărul de studenți echivalenți și a indicatorilor de performanță atinși de universitate. |
| ***6. Modul de încorporare a actului în cadrul normativ în vigoare*** |
| Proiectul se încorporează în sistemul actelor normative și nu necesită modificarea și abrogarea actelor normative în vigoare sau adoptarea actelor normative noi. |
| ***7. Avizarea şi consultarea publică a proiectului*** |
| In scopul respectării prevederilor Legii nr. 239/2008 privind transparența în procesul decizional, anunțul privind elaborarea proiectului a fost plasat pe pagina web oficiala a Ministerului Educației și Cercetării www.mec.gov.md, compartimentul Transparenta decizionala <https://particip.gov.md/ro/document/stages/proiectul-hotararii-de-guvern-pentru-modificarea-metodologiei-de-finantare-bugetara-a-institutiilor-publice-de-invatamant-superior-aprobata-prin-hotararea-guvernului-nr-3432020/10311>  |
| ***8. Constatările expertizei anticorupție*** |
| Proiectul nu a fost supus expertizei anticorupție. |
| ***9. Constatările expertizei de compatibilitate*** |
| Proiectul nu intră în categoria actelor normative care necesită expertiza de compatibilitate cu legislația Uniunii Europene. |
| ***10. Constatările expertizei juridice*** |
| Proiectul nu a fost supus expertizei juridice. |
| ***11. Constatările altor expertize*** |
| Proiectul nu cade sub incidența altor expertize necesare de a fi efectuate în condițiile Legii nr.100/2017 cu privire la actele normative. |

 **Ministru** **Anatolie TOPALĂ**

Ex. Luca Ala

ala.luca@mec.gov.md